Document ID: 32008R0591

KOMISSION ASETUS (EY) N:o 591/2008,
annettu 23 päivänä kesäkuuta 2008,
pysyvien tarjouskilpailujen avaamisesta jäsenvaltioiden interventioelinten hallussa olevien viljojen myymiseksi uudelleen yhteisön markkinoilla annetun asetuksen (EY) N:o 712/2007 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (yhteisiä markkinajärjestelyjä koskeva asetus) (1) ja erityisesti sen 43 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksessa (EY) N:o 712/2007 (2) avataan pysyviä tarjouskilpailuja jäsenvaltioiden interventioelinten hallussa olevien viljojen myymiseksi uudelleen yhteisön markkinoilla. Tarjousten jättämisen määräaika päättyy viimeisen osittaisen tarjouskilpailun osalta 25 päivänä kesäkuuta 2008.
(2)
Jotta tuottajille ja rehuteollisuudelle voitaisiin taata hankinnat kilpailukykyisin hinnoin markkinointivuoden 2008/2009 alusta, olisi jatkettava Unkarin interventioelimen hallussa olevien interventiovarastojen toimittamista viljamarkkinoiden käyttöön, koska ainoastaan Unkarilla on tällä hetkellä yhä varastoja, ja täsmennettävä maatalouden yhteisen markkinajärjestelyn hallintokomitean sovittujen kokousten perusteella viikonpäivät ja päivämäärät, joihin mennessä toimijat voivat jättää tarjouksia.
(3)
Sen vuoksi asetusta (EY) N:o 712/2007 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 712/2007 3 artiklan 1 kohtaan alakohta seuraavasti:
”Heinäkuun 1 päivästä 2008 alkaen ensimmäiseen osittaiseen tarjouskilpailuun tarkoitettujen tarjousten jättämisen määräaika päättyy keskiviikkoisin 9 päivänä heinäkuuta 2008, 23 päivänä heinäkuuta 2008, 6 päivänä elokuuta 2008, 27 päivänä elokuuta 2008 ja 10 päivänä syyskuuta 2008 kello 13.00 (Brysselin aikaa).”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa
Tehty Brysselissä 23 päivänä kesäkuuta 2008.

Labels: 3
17
18